  Майя Бывальцева Удмуртие эшшо 44 санитар транспорт вуиз. ГАЗ («Соболь») машинаос 21 ёросъёсысь эмъяськонниосы кошкизы. Со сярысь элькунысь тазалыкез утёнъя министерстволэн пресс-службаез ивортӥз. Быдэн одӥг машина Алнаш, Балезино, Вавож, Грак, Дэбес, Эгра, Камбарка, Каракулино, Сарапул, Сьӧлта, Сюмси, Юкаменск но Яр ёрос эмъюртъёслы вуиз Быдэн кык – Кез, Красногорск, Пичи Пурга, Ува, Шаркан ёрос эмъёсы. Быдэн вит автомобиль Дэри но Можга ёросъёс басьтӥзы. 11 машина Глазкарлы висъязы. Соос Удмуртилэн уйпал ёросъёсаз улӥсьёслы эмъюрттэт сётонын кутӥськозы. Модернизация первичного звена здравоохранения» программая таяз арын машинаос ньылетӥзэ вуизы ни, оглом ми 123 выль автомобиль басьтомы. Та программалы луыса куд-ог ёрос эмъяськонниосын автопаркез быдэсак выльдыны кылдӥз Эльвира Пинчук, Удмуртиысь кивалтэтлэн тӧроезлэн воштӥсезСанитар машинаосын висисьёсты эмъяськонниосы кулэ дыръя вайылозы, эм ужасьёс висисьёс доры ветлозы, озьы ик соос эмъюмъёсты, анализъёсты нуллыны кутӥськозы. Тодэ вайытом, кылем арняе Удмуртиысь эмъяськонниосы 20 «Лада–Нива» машинаос вуизы.  Тегъёс: Тазалык Авто Ижкар Удмуртия автомашинаос эмъяськонниос  